
Ministru kabineta noteikumi Nr. 864
Rīgā 2024. gada 17. decembrī (prot. Nr. 53 86. §)
Grozījumi Ministru kabineta 2012. gada 18. decembra noteikumos Nr. 931 "Latvijas Nacionālā kultūras centra nolikums"
Izdoti saskaņā ar Valsts pārvaldes iekārtas likuma
16.panta pirmo daļu
· 1. Izdarīt Ministru kabineta 2012. gada 18. decembra noteikumos Nr. 931 "Latvijas Nacionālā kultūras centra nolikums" (Latvijas Vēstnesis, 2012, 203. nr.; 2013, 220. nr.; 2021, 248. nr.) šādus grozījumus:
· 1.1. izteikt 1. punktu šādā redakcijā:
· "1. Latvijas Nacionālais kultūras centrs (turpmāk – centrs) ir kultūras ministra pakļautībā esoša tiešās pārvaldes iestāde.";
· 1.2. izteikt 4.1. apakšpunktu šādā redakcijā:
· "4.1. izstrādā centra kompetencē esošo jomu attīstības plānošanas dokumentus atbilstoši valsts kultūrpolitikai un organizē to ieviešanu;";
· 1.3. izteikt 4.8. apakšpunktu šādā redakcijā:
· "4.8. atbilstoši kompetencei sadarbojas ar valsts un pašvaldību institūcijām, biedrībām un nodibinājumiem un privātpersonām;";
· 1.4. izteikt 4.9. apakšpunktu šādā redakcijā:
· "4.9. atbilstoši normatīvajos aktos noteiktajiem kritērijiem aprēķina valsts mērķdotācijas apmēru konkrētai pašvaldībai un citiem dibinātājiem māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, veic tās pārskaitīšanu, kā arī nodrošina piešķirtās mērķdotācijas izlietojuma kontroli;";
· 1.5. izteikt 4.10. apakšpunktu šādā redakcijā:
· "4.10. koordinē un organizē tālākizglītības, mūžizglītības un profesionālās pilnveides pasākumus;";
· 1.6. izteikt 4.11. apakšpunktu šādā redakcijā:
· "4.11. atbilstoši kompetencei organizē zinātniskās, mācību un metodiskās literatūras, izglītojošo un informatīvo materiālu izstrādi, izdošanu un izplatīšanu;";
· 1.7. izteikt 4.12. apakšpunktu šādā redakcijā:
· "4.12. sadarbībā ar Izglītības un zinātnes ministriju un nozares profesionālajām organizācijām nodrošina nozares profesiju standartu un profesionālās kvalifikācijas prasību projektu izstrādi un ekspertīzi;";
· 1.8. izteikt 4.13. apakšpunktu šādā redakcijā:
· "4.13. izstrādā profesionālās kvalifikācijas eksāmena programmas profesionālās kvalifikācijas eksāmeniem izglītības tematiskajā jomā "Mākslas";";
· 1.9. izteikt 4.14. apakšpunktu šādā redakcijā:
· "4.14. saskaņo profesionālās kvalifikācijas eksāmena komisijas sastāvu un profesionālās kvalifikācijas eksāmenu dokumentāciju profesionālās kvalifikācijas eksāmeniem izglītības tematiskajā jomā "Mākslas";";
· 1.10. izteikt 4.15. apakšpunktu šādā redakcijā:
· "4.15. sagatavo, aktualizē un iesniedz Izglītības kvalitātes valsts dienestā ekspertu sarakstu mākslas, mūzikas un dejas profesionālās vidējās izglītības un profesionālās ievirzes izglītības programmu licencēšanai un izglītības iestāžu akreditācijai;";
· 1.11. svītrot 4.17. apakšpunktu;
· 1.12. svītrot 4.18. apakšpunktu;
· 1.13. svītrot 4.19. apakšpunktu;
· 1.14. izteikt 4.19.2 apakšpunktu šādā redakcijā:
· "4.19.2 organizē Dziesmu un deju svētku padomes, Kultūrizglītības padomes, Latviešu vēsturisko zemju attīstības padomes, Nemateriālā kultūras mantojuma padomes un centra nozaru konsultatīvo padomju darbību un nodrošina to sekretariāta funkcijas;";
· 1.15. papildināt ar 4.19.3 apakšpunktu šādā redakcijā:
· "4.19.3 normatīvajos aktos noteiktajā kārtībā aprēķina un sadala valsts budžeta finansējumu izglītības iestāžu dibinātājiem kultūrizglītības programmas "Latvijas skolas soma" norisei, kā arī nodrošina piešķirtā valsts budžeta finansējuma izlietojuma kontroli;".
· 2. Šo noteikumu 1.11. un 1.13. apakšpunkts stājas spēkā 2025. gada 1. janvārī. 
· 3. Šo noteikumu 1.12. apakšpunkts stājas spēkā 2025. gada 1. septembrī. 

